VEGA Præsenterer  
Julias Moon fylder Store VEGA til foråret

*Efter at electropop-gruppen med de dansevenlige melodier, Julias Moon, har kunne melde deres koncert udsolgt i Lille VEGA på deres efterårsturné, kigger drengene atter engang forbi VEGA den 24. april 2015 - denne gang i Store VEGA.*

**Succes med raketfart**

Den københavnske trio [Julias Moon](https://www.facebook.com/juliasmoonmusic) har med raketfart skabt sig et navn efter, at deres første single ”[Bay](http://www.youtube.com/watch?v=sACKF5Lsllw)” blev Ugens Uundgåelige på P3 tilbage i oktober 2013.

Singlen blev fulgt op af den melodiske ep [Backseat Thunder,](file://localhost/spotify/album/3jReeJ9ex6MZhNShur2NHm) der sikrede drengene en nominering til årets P3 Talentet og P3 Lytterhittet for førnævnte single samt et gig til årets SPOT Festival.

**Ny musik på vej**  
I marts i år udgav Julias Moon singlen ”[Lipstick Lies](https://www.youtube.com/watch?v=IXF8WpSoDkE&feature=youtu.be)”, der er forløberen til deres kommende suite-udgivelse *Technicolor Vision*, som efter planen skulle udkomme i løbet af i år, samt eftersigende vil bestå af fire singler, fire videoer, fire scenarier, der hver især sætter en ny farve på electropop-trioen.

Julias Moon-drengene har ligeledes teaset om en ny, kommende single på deres Facebook den 17. september, hvilket godt kunne tyde på, at *Technicolor Vision*-udgivelsen er lige på trapperne.

**Eklektiske inspirationskilder**

Sex og melankoli er gennemgåede temaer i Julias Moons tekstunivers. Tematikker der har gjort sig gældende op gennem soul-traditionen og poppen.

Med elektroniske cutting-edge produktioner skaber trioen en moderne nordisk lyd, der refererer til både amerikansk R&B, neo-soul, 80’er synthpop, 90’er-euro og nyere britisk electronica.

Et udtryk for en ny generations mange inspirationskilder og pick and choose-mentalitet, der hos Julias Moon udmunder i en skarptskåret og uimodståelig elektronisk pop-vision. Derfor er der uden tvivl lagt op til en dansevenlig og mageløs aften, når Julias Moon indtager Store VEGA for første gang.

**Fakta om koncerten**  
Julias Moon (DK)  
Fredag den 24. April kl. 20  
Store VEGA, Enghavevej 40, 1674 KBH V  
150 kr + gebyr  
Forsalg via VEGAs hjemmeside og Billetnet  
Læs mere og køb billet til koncerten med Julias Moon